ชี้ชมอลังการสีสัน ยี่เป็ง ดอยสะเก็ด
เมื่อเข้าสู่ช่วงปลายฝนต้นหนาว เป็นสัญญาณบ่งบอกถึงช่วงเวลา แห่งเทศกาลยี่เป็งอันเก่าแก่,สำหรับ โคมไฟ สมัยโบราณล้านนา ทำไว้จุดให้แสงสว่างไสว นอกจากนี้ยังนำไปใช้ในพิธีกรรมต่างๆ อย่างเช่น ในช่วง เทศกาลยี่เป็ง หรือ ประเพณีลอยกระทง ของเมืองเหนือ อย่างยาวนาน,ระหว่างวันที่ 21-23 พ.ย.ปีนี้ เทศบาล ต.เชิงดอย อ.ดอยสะเก็ด จ.เชียงใหม่ จึงกำหนดจัดเทศกาลยี่เป็ง ในสไตล์ แอ่วโกมล้านนา ปู่จาผางผะตี๊บ ด้วยบรรยากาศสีสันสวยงาม โดยรอบ หนองบัวพระเจ้าหลวง,โดย นายชุติพนธ์ สารแปง นายกเทศมนตรี ต.เชิงดอย หนึ่งในนักพัฒนา และอนุรักษ์วัฒนธรรมประเพณีท้องถิ่น ได้ทุ่มเทเนรมิตพื้นที่รอบ หนองบัว-พระเจ้าหลวง ให้เข้ากับประเพณีสำคัญของชาวล้านนา,ไม่ว่าริมน้ำ กลางน้ำ และต้นไม้ จะสว่างไสวงดงามไปทั่วหนองบัว โดยเฉพาะการสร้าง กระทงยักษ์ อย่างโดดเด่น เส้นผ่าศูนย์กลาง 6 เมตร สีชมพูสวยงามหมุนได้ หุบได้ อลังการที่สุดที่เคยจัดมา,นายชุติพนธ์ บอกด้วยว่า ครั้งนี้ยังทำ โกมผัดยักษ์ จากฝีมือนักประดิษฐ์ พื้นบ้านไว้ด้วย ทั้งสองอย่างจึงถือเป็นไฮไลต์ที่งดงาม โดยเฉพาะ โกมผัด โคมแบบล้านนาชนิดหนึ่ง แต่จะประดับด้วยลวดลายรูป 12 นักษัตร,ยิ่งไปกว่านั้นชาวชุมชนยังใช้ภาพการเสด็จเยือน หนองบัวพระเจ้าหลวง ของ พระบาทสมเด็จพระปรมินทรมหาภูมิพลอดุลยเดช รัชกาลที่ 9 ประดับไว้ ที่โคมไฟ เพื่อรำลึกถึงพระมหากรุณาธิคุณอันยิ่งใหญ่ไปด้วย,บริเวณกลางน้ำจะมองเห็น พญานาคพ่นน้ำ สองตัว ซึ่งแฝงไว้ด้วยวัฒนธรรมท้องถิ่นอย่างเหนียวแน่น พร้อมทั้งการแสดง แสง สี เสียง จินตลีลา ประกอบละคร นางพญากาเผือก ไว้ต้อนรับผู้มาเยือน,ชมการจุดผางปะตี๊บนับหมื่นดวง และปล่อยโคมหลายพันดวง ถวายเป็นพุทธบูชา ท่ามกลางกิจกรรมที่หลากหลาย ไม่ว่าขบวนแห่ การละเล่นพื้นบ้าน และการจำหน่ายของที่ระลึกอย่างคึกคัก,ใครอยากสัมผัส เทศกาลโกมล้านนา ปู่จาผางผะตี๊บ ปีนี้จัดสวยงามแค่ไหนต้องไปดูกันสักครั้ง,ชัยพินธ์ ขัติยะ / รายงาน
สำหรับ โคมไฟ สมัยโบราณล้านนา ทำไว้จุดให้แสงสว่างไสว นอกจากนี้ยังนำไปใช้ในพิธีกรรมต่างๆ อย่างเช่น ในช่วง เทศกาลยี่เป็ง หรือ ประเพณีลอยกระทง ของเมืองเหนือ อย่างยาวนาน
เทศกาลยี่เป็ง,ชัยพินธ์ ขัติยะ,มองทั่วทิศเมืองไทย,ลอยกระทง,โคมไฟยี่เป็ง,ข่าวทั่วไป